Душан се 1346. године у Скопљу крунисао за цара. Две године касније је Душан, користећи се грађанским ратом у Византијском царству, Српском царству прикључио Епир и Акарнанију. На чело новоосвојених области поставио је свога брата Симеона доделивши му титулу деспота, иначе највишом по рангу византијском титулом после царске. Титула деспота обично се додељивала царевим блиским сродницима. Поред Симеона, у Српском царству носили су је још и Јован Асен Комнин, брат царице Јелене, као и Јован Оливер. Симеон је своју позицију у средњој Грчкој ојачао женидбом са Томаисом Орсини, ћерком Јована II Орсинија, бившег епирског владара.